จนท.ปิดประกาศให้โรงแรมดัง รื้อถอนอาคารที่รุกพื้นที่ อช.ไทรโยค
ภาพจาก อุทยานแห่งชาติไทยโยค,จนท.อุทยานแห่งชาติไทรโยค ปิดประกาศ คำสั่ง หัวหน้าอุทยานฯ ตามมาตรา 22 ให้ 4 ผู้บริหาร โรงแรมริเวอร์แคววิลเลจ ออกพ้นพื้นที่บุกรุก 4 ไร่ 3 งาน 11 ตารางวา และให้ทำลายรื้อถอนสิ่งปลูกสร้างให้พ้นอุทยานแห่งชาติไทรโยค,เมื่อเวลา 16.00 น.วันที่ 2 ก.ค.60 นายสุระชัย โภคะมณี หัวหน้าอุทยานแห่งชาติไทรโยค จ.กาญจนบุรี เปิดเผยว่า จากการที่อุทยานแห่งชาติไทรโยคได้แจ้งความร้องทุกข์กล่าวโทษต่อพนักงานสอบสวนสถานีตำรวจภูธรไทยโยค ตาม ปจว.ข้อ 4 เวลา20.00 น. คดีอาญาที่ 286/2560 ลงวันที่ 14 มิ.ย.60 ว่า นายประกาศิต ลำมาลา ผู้จัดการ โรงแรมริเวอร์แคววิลเลจ และ กรรมการบริษัท อาร์ เค วี จำกัด อีก 3 คน ร่วมกันตรวจยึดพื้นที่ ยึดถือครอบครองในเขตอุทยานแห่งชาติไทยโยคเนื้อที่ 4-3-11 ไร่ ยึดสิ่งปลูกสร้างจำนวน 4 รายการ และได้มีการร้องทุกข์กล่าวโทษเพิ่มเติมว่า ยึดถือครอบครองพื้นที่ป่าในเขตอุทยานแห่งชาติไทรโยคจำนวน 2 แปลงเนื้อที่รวม 65-1-86 ไร่ จากเดิมที่ร้องทุกข์กล่าวโทษแล้วนั้น,นายสุระชัย กล่าวต่อว่า ล่าสุด เมื่อวันที่30 มิ.ย.60 อุทยานแห่งชาติไทรโยค นำโดย นายโดม จันทร์สุวรรณ์ ผู้ช่วยหัวหน้าอุทยานแห่งชาติไทรโยค ได้ลงพื้นที่ดำเนินการติดประกาศคำสั่งหัวหน้าอุทยานแห่งชาติไทรโยคในฐานะพนักงานเจ้าหน้าที่ตามพระราชบัญญัติอุทยานแห่งชาติ พ.ศ.2504 ที่ 33/2560 เรื่องให้นายประกาศิต ลำมาลา และกรรมการบริษัท อาร์ เค วี จำกัด อีก 3 คน รวม 4 คน ที่ถูกแจ้งข้อกล่าวหาว่า ร่วมกันบุกรุกครอบครองที่ดินริมแม่น้ำแควน้อย อุทยานแห่งชาติไทรโยคและไม่มีเอกสารสิทธิ์ จำนวนเนื้อที่บุกรุก 4 ไร่ 3 งาน 11 ตารางวา ให้ทำลายรื้อถอนสิ่งปลูกสร้างหรือทำสิ่งอื่นใดที่ผิดไปจากสภาพเดิมออกไป ให้พ้นอุทยานแห่งชาติไทรโยค หรือ ทำในสิ่งนั้นๆ กลับคืนสู่สภาพเดิมแล้วแต่กรณี ลงวันที่ 30 มิถุนายน 2560,โดยอาศัยอำนาจตามความในมาตรา 22 แห่งพระราชบัญญัติอุทยานแห่งชาติ พ.ศ. 2504 ซึ่งประกาศดังกล่าวเป็นคำสั่งทางปกครองที่ได้ประกาศให้ออกจากพื้นที่เขตอุทยาน ซึ่งได้ปิดประกาศตามจุดต่างๆแล้ว แต่ผู้ต้องหาทั้ง 4 คนไม่ได้มีคนรับคำสั่งดังกล่าว จึงจะส่งเป็นจดหมายลงทะเบียนถึงทั้งสี่คนให้รับทราบ ตามการแจ้งเป็นลายลักษณ์อักษรต่อไป หน.อุทยานแห่งชาติไทรโยคกล่าว.
จนท.อุทยานแห่งชาติไทรโยค ปิดประกาศ คำสั่ง หัวหน้าอุทยานฯ ตามมาตรา 22 ให้ 4 ผู้บริหาร โรงแรมริเวอร์แคววิลเลจ ออกพ้นพื้นที่บุกรุก 4 ไร่ 3 งาน 11 ตารางวา และให้ทำลายรื้อถอนสิ่งปลูกสร้างให้พ้นอุทยานแห่งชาติไทรโยค
อุทยานแห่งชาติไทยโยค,กาญจนบุรี,บุกรุกป่า,โรงแรมริเวอร์แคววิลเลจ,สุระชัย โภคะมณี,ข่าวทั่วไป